Del af sit Arbejde naaede han at publicere soin „Notes on Arctic 

 Plants, I", smukke systematiske Studier over forskellige Gruciferer; 

 men langt den større Del er foreløbig upubliceret og vil komme i 

 en arktisk Flora, som det var Meningen, at Gelert og Forfatteren af 

 disse Linjer skulde udarbejde i Fællesskab — et Arbejde, hvorom 

 jeg desværre er bleven ene. 



I Foraaret 1897 fik Gelert en lille Understøttelse til at rejse til 

 de Ganariske Øer dels for at bedre paa sit svage Helbred, dels i 

 botanisk Øjemed. Han kom hjem derfra lidt bedre, end han drog 

 ud, og i Sommeren 1897 rejste han rundt i Danmark og Slesvig og 

 befandt sig forholdsvis godt; men da Vinteren kom, gik det nedad, 

 og i Foraaret 1898 var han svag, men atter her hjalp Solen og Var- 

 men ham, saaledes at han kunde deltage i det skandinaviske Natur- 

 forskermøde i Stockholm og endog derpaa gøre en lille Afstikker til 

 Areskutan i Jänitland, men det blev ogsaa hans sidste længere Tur. 

 For Botanikken her i Landet var hans tidlige Død et stort Tab, 

 han vilde have været Mand for at give os en ny og god Haandbog 

 i den danske Flora, affattet efter moderne systematiske Principper 

 og med Kendskab til den udenlandske Litteratur. I Sverige havde 

 man ogsaa et aabent Øje for hans Dygtighed som Systematiker og 

 uagtet der er lige saa mange af disse dér, som der er faa i Dan- 

 mark, havde man henvendt sig til Gelert om at behandle Slægten 

 Batrachium i den nye Udgave af Hartman's Flora, der igennem 

 mange Aar er bleven forberedt. 



Det var saaledes midt i mange paabegyndte og projekterede 

 Arbejder, at han gik bort, og der er ligesom noget næsten uret- 

 færdigt i at tænke sig hans Liv gennem Aarenes Løb for at skaffe 

 sig Fritid til sine botaniske Sysler og hans Arbejde som Autodidakt 

 for at lære den botaniske Litteratur at kende — og saa, da han 

 var naaet frem til at kunne tage fat under bedre Forhold, maa han 

 bukke under. — Han var efterhaanden ved sine Selvstudier naaet 

 saa vidt, at han havde faaet Øjet aabent for andre af Botanikkens 

 Grene end den floristiske og systematiske; thi paa sin Rejse paa 

 de Ganariske Øer undersøgte han ogsaa Vegetationen dér og mellem 

 hans efterladte Papirer findes der Begyndelsen til interessante 

 Vegetationsskildringer. 



Enhver, der kom i Berøring med Gelert, blev indtaget af hans 

 bramfri Færd — jeg benytter det ofte misbrugte Ord „bramfri", 

 fordi jeg tror, at paa faa Mennesker har det passet saa godt som 

 paa ham. Han var meget tilbageholdende, og navnlig overfor Folk,. 



